Bajarê Denderleeûwî yê Belçîka de seba mexdûranê erdlerzê Mereşî programê paştîdayîşî ame organîzekerdene. Xeylê kesî beşdarê programî bî.
Temsîlkarê Partîya Keskan a Denderleeuwî And De Peter, endamê partî, mamosteyê Babîllîonîe Emîlla Vanden Meersch, mamosteyê zerrîwazî û xebatkarê xizmetanê komelkî û xeylê şarê Denderleeûwî bi keyeyanê xo beşdarê programî bîyî.
Endamê Heyva Sor a Kurdîstanî û Jineolojî zî paştî da programî. Qiseykerdişê programî de, derheqê erdlerzî û zirarê ey de melumatî ameyî dayene.
Hetkarîyî ke ameyî arêdayene bi raya Heyva Sor a Kurdîstanî, do mexdûranê erdlerzî rê bêrê erşawitene.
